pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​ผู้ว่าการธนาคารเพื่อความร่วมมือระหว่างประเทศแห่งญี่ปุ่น (JBIC) เข้าเยี่ยมคารวะนายกรัฐมนตรี
วันพฤหัสบดีที่ 7 มีนาคม 2562
​ผู้ว่าการธนาคารเพื่อความร่วมมือระหว่างประเทศแห่งญี่ปุ่น (JBIC) เข้าเยี่ยมคารวะนายกรัฐมนตรี
​ผู้ว่าการธนาคารเพื่อความร่วมมือระหว่างประเทศแห่งญี่ปุ่น (JBIC) เข้าเยี่ยมคารวะนายกรัฐมนตรี
วันนี้ (7 มีนาคม 2562) เวลา 15.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายทาดาชิ มาเอดะ ผู้ว่าการธนาคารเพื่อความร่วมมือระหว่างประเทศแห่งญี่ปุ่น (Japan Bank for International Cooperation: JBIC) เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี สรุปสาระสําคัญดังนี้
ทั้งสองฝ่ายกล่าวยินดีที่ได้พบกันอีกครั้งหนึ่ง หลังจากที่พบกันครั้งสุดท้ายเมื่อเดือนมิถุนายน 2561 ในระหว่างการประชุมผู้นํา ACMECS ครั้งที่ 8 ที่กรุงเทพฯ
ผู้ว่าการ JBIC กล่าวว่า การเข้าเยี่ยมคารวะนายกรัฐมนตรีในครั้งนี้ เพื่อรายงานความคืบหน้าในการผลักดันโครงการต่าง ๆ ภายใต้ EEC ซึ่งเอกชนญี่ปุ่นและจีนสนใจที่จะร่วมกันลงทุนในโครงการรถไฟความเร็วสูงเชื่อมโยง 3 สนามบินใน EEC เป็นอย่างมาก ถือเป็นตัวอย่างของความร่วมมือเอกชนญี่ปุ่น – จีนในประเทศที่สามเป็นโครงการแรก อีกทั้งผู้นํารัฐบาลญี่ปุ่นและจีนยังเห็นความสําคัญของโครงการ EEC เป็นอย่างมาก จะส่งผลให้ไทยและภูมิภาคเจริญรุ่งเรือง
นายกรัฐมนตรีกล่าวขอบคุณ JBIC ที่มีบทบาทนําในด้านการพิจารณารูปแบบทางการเงินเพื่อผลักดันให้ความร่วมมือไทย – ญี่ปุ่น – จีน ในโครงการรถไฟความเร็วสูงเชื่อมโยง 3 สนามบิน ให้เกิดขึ้นได้จริงและเป็นรูปธรรม รัฐบาลไทยพร้อมให้สนับสนุนการดําเนินการโครงการดังกล่าว พร้อมย้ําว่า โครงการ EEC เป็นโครงการที่มีความสําคัญในระดับภูมิภาค ซึ่งจะเป็นศูนย์กลางของกระบวนการผลิต โดยยินดีที่ญี่ปุ่นเป็นนักลงทุนต่างประเทศรายใหญ่ที่สุดใน EEC
โอกาสนี้ นายกรัฐมนตรียังได้กล่าวฝากถึงการพัฒนาทรัพยากรมนุษย์ และความร่วมมือด้านการศึกษา ซึ่งรัฐบาลไทยให้ความสําคัญอย่างมาก เพื่อรองรับอุตสาหกรรมเป้าหมาย โดยที่ผ่านมา ญี่ปุ่นให้ความร่วมมือในโครงการต่างๆ เป็นอย่างดี อาทิ การจัดตั้งสถาบันการศึกษาในไทย และคาดหวังให้สถาบันการศึกษาและสถาบันการวิจัยของญี่ปุ่นมาจัดตั้งสาขาในไทย และใน EEC เพิ่มเติมด้วย
ตอนท้าย ผู้ว่าการ JBIC กล่าวชื่นชมบทบาทนายกรัฐมนตรีในฐานะประธาน ASEAN โดยนายกรัฐมนตรีหวังว่าญี่ปุ่นจะให้การสนับสนุน ASEAN และความร่วมมืออนุภูมิภาค อาทิ ACMECS และ CLMV
รัฐบาลไทย-ข่าวทำเนียบรัฐบาล-มาตรการเยียวยา 5,000 บาท (3 เดือน) มีผู้ลงทะเบียนแล้ว 19.8 ล้านราย
วันจันทร์ที่ 30 มีนาคม 2563
มาตรการเยียวยา 5,000 บาท (3 เดือน) มีผู้ลงทะเบียนแล้ว 19.8 ล้านราย
จากการเปิดรับลงทะเบียนตามมาตรการเยียวยา 5,000 บาท (3 เดือน) ที่เว็บไซต์ www.เราไม่ทิ้งกัน.com ตั้งแต่วันเสาร์ที่ 28 มีนาคม 2563 มีผู้มาลงทะเบียนแล้วรวม 19.8 ล้านราย (ข้อมูล ณ เวลา 14.00 น.)
ดร.อุตตม สาวนายน รัฐมนตรีว่าการกระทรวงการคลัง เปิดเผยว่า จากการเปิดรับลงทะเบียนตามมาตรการเยียวยา 5,000 บาท (3 เดือน) ที่เว็บไซต์ www.เราไม่ทิ้งกัน.com ตั้งแต่วันเสาร์ที่ 28 มีนาคม 2563 มีผู้มาลงทะเบียนแล้วรวม 19.8 ล้านราย (ข้อมูล ณ เวลา 14.00 น.) ซึ่งในภาพรวมหลังการปรับเพิ่มสมรรถนะของระบบการลงทะเบียนแล้ว การลงทะเบียนดําเนินไปได้อย่างราบรื่น
รัฐมนตรีว่าการกระทรวงการคลังเน้นย้ําว่า คนทํางานที่ได้รับผลกระทบจากไวรัส Covid-19 โดยเฉพาะแรงงาน ลูกจ้างชั่วคราว หรือผู้ประกอบอาชีพอิสระ ที่ถูกเลิกจ้าง โดนลดเวลาทํางานที่ส่งผลต่อรายได้ โดนลดเงินเดือน หรือสถานประกอบการถูกปิด มีสิทธิได้รับเงินเยียวยา 5,000 บาท โดยยังสามารถเข้ามาลงทะเบียนที่ www.เราไม่ทิ้งกัน.com ได้ต่อเนื่องตลอด 24 ชั่วโมงทุกวัน ยังไม่มีกําหนดปิดรับลงทะเบียน เพื่อให้มั่นใจว่าคนทํางานที่ได้รับความเดือดร้อนจะได้รับการเยียวยาอย่างทั่วถึง
อย่างไรก็ดี การลงทะเบียนสําเร็จมิได้หมายความว่าจะได้รับเงินโดยอัตโนมัติ เนื่องจากผู้มีสิทธิได้รับเงินเยียวยา 5,000 บาท เป็นเวลา 3 เดือน (ตั้งแต่เดือนเมษายน - มิถุนายน 2563) จะต้องผ่านการตรวจสอบและคัดกรองตามหลักเกณฑ์ที่กําหนดก่อนจึงจะได้รับสิทธิ ทั้งนี้ เพื่อให้มั่นใจได้ว่าการจ่ายเงินเยียวยาถูกต้องและถึงมือผู้ได้รับผลกระทบอย่างแท้จริง โดยการประมวลผลจะใช้เวลาอย่างเร็วที่สุด 7 วันทําการ ในกรณีที่ข้อมูลครบถ้วนถูกต้อง แต่จากจํานวนผู้ให้ความสนใจลงทะเบียนมีมากกว่าที่คาดไว้มาก อาจทําให้การดําเนินการในขั้นตอนนี้ใช้เวลามากขึ้น
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-‘บิ๊กอู๋’ กำชับยุติข้อร้องเรียนลูกจ้างต่างด้าว ย้ำนายจ้างต้องปฏิบัติตามกฎหมายแรงงาน
วันศุกร์ที่ 16 กุมภาพันธ์ 2561
‘บิ๊กอู๋’ กําชับยุติข้อร้องเรียนลูกจ้างต่างด้าว ย้ํานายจ้างต้องปฏิบัติตามกฎหมายแรงงาน
รมว.แรงงาน สั่งการหน่วยงานที่เกี่ยวข้อง ดําเนินการเอาผิดนายจ้างเอาเปรียบลูกจ้าง ไม่ปฏิบัติตาม พรบ.คุ้มครองแรงงาน พ.ศ. 2541 โทษจําคุกไม่เกิน 6 เดือน ปรับไม่เกิน 1 แสน หรือ ทั้งจําทั้งปรับ
วันนี้ (15 ก.พ. 61) นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ว่าจากกรณีที่ นายขิ่นหม่องมิ่น ผู้ช่วยทูตแรงงานเมียนมาประจําอําเภอแม่สอด ได้ประสานงานมายังสํานักงานสวัสดิการและคุ้มครองแรงงานจังหวัดตาก ว่าลูกจ้างของห้างหุ้นส่วนจํากัด แม่สอด บอร์เดอร์ ซึ่งนายจ้างส่งไปทํางานที่บริษัท โกลด์ไฟน์ แมนูแฟคเจอเรอส์ จํากัด (มหาชน) ประกอบกิจการผลิตเครื่องประดับ ประท้วงหยุดงาน บริเวณหน้าบริษัทดังกล่าว เนื่องจาก 1) นายจ้างยึดบัตร CI ของลูกจ้างไว้ 2) นายจ้างไม่มีวันหยุดประจําสัปดาห์ให้แก่ลูกจ้าง 3) มีการหักค่าจ้างเพื่อเก็บเป็นค่าอาหารมื้อกลางวัน มื้อละ 15 บาท 4) ค่าใช้จ่ายที่นายจ้างเรียกเก็บเพื่ออํานวยความสะดวกในการเดินทางมาทํางาน วันละ 60 บาท 5) นายจ้างไม่จัดทําสลิปเอกสารการจ่ายค่าจ้างให้แก่ลูกจ้าง ในเรื่องนี้ พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการให้ ้พนักงานตรวจแรงงาน สํานักงานสวัสดิการและคุ้มครองแรงงานจังหวัดตาก ดําเนินการแจ้งความร้องทุกข์ต่อพนักงานสอบสวนกรณีนายจ้างหักค่าจ้างไม่ถูกต้องตาม พรบ.คุ้มครองแรงงาน พ.ศ. 2541 ซึ่งกําหนดโทษจําคุกไม่เกิน 6 เดือน ปรับไม่เกิน 1 แสน หรือ ทั้งจําทั้งปรับ
กรณีลูกจ้างทั้งไทยและต่างด้าวที่ไม่ได้รับความเป็นธรรมในการจ้างงานสามารถยื่นคําร้องได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ สํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ กรมสวัสดิการและคุ้มครองแรงงาน โทร 0-2246-8994, 0-2245-7020 สายด่วน 1506 กด 3 หรือที่ www.labour.go.th
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
กลุ่มงานประชาสัมพันธ์ กรมสวัสดิการและคุ้มครองแรงงาน ข้อมูล
15 กุมภาพันธ์ 2561
รัฐบาลไทย-ข่าวทำเนียบรัฐบาล-กระทรวงดิจิทัลฯ ห่วงใยผู้ประสบภัย เร่งจัดเจ้าหน้าที่ดูแลระบบโครงข่ายสื่อสารโทรคมนาคมให้ใช้งานได้อย่างรวดเร็ว
วันอังคารที่ 17 กันยายน 2562
กระทรวงดิจิทัลฯ ห่วงใยผู้ประสบภัย เร่งจัดเจ้าหน้าที่ดูแลระบบโครงข่ายสื่อสารโทรคมนาคมให้ใช้งานได้อย่างรวดเร็ว
กระทรวงดิจิทัลฯ ห่วงใยผู้ประสบภัย เร่งจัดเจ้าหน้าที่ดูแลระบบโครงข่ายสื่อสารโทรคมนาคมให้ใช้งานได้อย่างรวดเร็ว
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เปิดเผยถึงสถานการณ์น้ําท่วมครั้งใหญ่ในจังหวัดอุบลราชธานี ซึ่งเป็นพื้นที่ลุ่มแม่น้ํามูล ส่งผลให้ประชาชนได้รับผลกระทบเป็นอย่างมาก ทั้งนี้ เพื่อให้ระบบสื่อสารโทรคมนาคม สามารถใช้งานได้ตามปกติ กระทรวงดิจิทัลฯ ได้มอบหมายในหน่วยงานในสังกัดส่งทีมเข้าดูแลระบบโครงข่ายสื่อสารโทรคมนาคมอย่างเต็มที่ทันที โดยเฉพาะเครือข่ายสื่อสารหลักของเน็ตประชารัฐที่ได้รับผลกระทบสถานการณ์น้ําท่วม โดยบริษัท ทีโอที จํากัด (มหาชน) ได้เร่งระดมเจ้าหน้าที่เข้าไปดูแลเครือข่ายเน็ตประชารัฐ และแก้ไขปัญหาอย่างเร่งด่วนทันที ซึ่งขณะนี้ประชาชนใน 900 หมู่บ้าน จากจํานวน 915 หมู่บ้าน สามารถใช้บริการเน็ตประชารัฐ จํานวน 6,522 คน ส่วนอีก 15 หมู่บ้าน อยู่ระหว่างดําเนินการ โดยเจ้าหน้าที่ได้เตรียมพร้อมเข้าพื้นที่ทันที หากระบบไฟฟ้าสามารถใช้งานได้ พร้อมเร่งประสานกับหน่วยงานที่เกี่ยวข้อง เพื่อให้การดําเนินงานเป็นไปอย่างรวดเร็ว รวมถึงเตรียมการบรรเทาความเดือดร้อนให้ประชาชนในพื้นที่ โดยการมอบถุงยังชีพ เครื่องอุปโภคบริโภคในลําดับต่อไป
*************************
รัฐบาลไทย-ข่าวทำเนียบรัฐบาล-นายกรัฐมนตรีสั่งการ ทอท. ตรวจสอบการยื่นแบบ ก่อสร้าง terminal 2 ระบุต้องดำเนินการให้ถูกต้อง
วันอังคารที่ 28 สิงหาคม 2561
นายกรัฐมนตรีสั่งการ ทอท. ตรวจสอบการยื่นแบบ ก่อสร้าง terminal 2 ระบุต้องดําเนินการให้ถูกต้อง
นายกรัฐมนตรีสั่งการ ทอท. ตรวจสอบการยื่นแบบ ก่อสร้าง terminal 2 ระบุต้องดําเนินการให้ถูกต้อง
วันนี้ (28 สิงหาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงกรณีที่บริษัท ท่าอากาศยานไทย จํากัด (มหาชน) หรือ ทอท. มีมติเห็นชอบให้กลุ่มนิติบุคคล ที่มีนายดวงฤทธิ์ บุนนาค เป็นผู้ชนะการออกแบบโครงการก่อสร้างอาคารผู้โดยสารหลังที่ 2 (terminal 2) สุวรรณภูมิ ทั้ง ๆ ที่ไม่ใช่ผู้ที่ได้คะแนนสูงสุดในการประกวดการออกแบบว่า ขณะนี้ได้ให้ทาง ทอท. หารือและตรวจสอบร่วมกับหน่วยงานที่เกี่ยวข้องว่าเรื่องนี้จะเดินหน้าอย่างไรต่อไป รวมถึงการหารือด้านกฎหมายและขั้นตอนต่าง ๆ อย่างเรื่องการยื่นแบบ ว่าดําเนินการถูกต้องหรือไม่อย่างไร ทั้งนี้ รัฐบาลเข้ามาเพื่อแก้ไขปัญหา เมื่อมีเรื่องร้องเรียนหรือมีเรื่องที่เป็นประเด็นในสังคมก็ต้องสอบสวนดําเนินการให้ถูกต้อง หน้าที่ของรัฐบาลเป็นอย่างนี้ทุกเรื่อง
--------------------------------------------------
รัฐบาลไทย-ข่าวทำเนียบรัฐบาล-กระทรวงดีอีเอส จัดอบรมการใช้งานระบบประสานงานแจ้งคำสั่งศาลให้แก่หน่วยงาน ISP
วันศุกร์ที่ 7 สิงหาคม 2563
กระทรวงดีอีเอส จัดอบรมการใช้งานระบบประสานงานแจ้งคําสั่งศาลให้แก่หน่วยงาน ISP
กระทรวงดีอีเอส จัดอบรมการใช้งานระบบประสานงานแจ้งคําสั่งศาลให้แก่หน่วยงาน ISP
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) มอบหมายให้นายภุชพงค์ โนไธสง รองปลัดกระทรวงดิจิทัลเพื่อเศรษฐกิจและสังคม เป็นประธานเปิดการอบรมการใช้งานระบบประสานงานแจ้งคําสั่งศาลให้แก่ผู้ให้บริการอินเทอร์เน็ต (ISP) จํานวน 21 ราย และหน่วยงานภาครัฐที่เกี่ยวข้อง โดยสร้างการรับรู้ถึงแนวทางการประสานงานระหว่างกระทรวงฯ และผู้ให้บริการฯ ในการแจ้งผลการดําเนินการและแลกเปลี่ยนข้อมูลคําสั่งศาลให้กับหน่วยงานที่เกี่ยวข้อง เพื่อการบูรณาการทํางานร่วมกันให้มีประสิทธิภาพมากยิ่งขึ้น ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติฯ 80 พรรษา ถนนแจ้งวัฒนะ เขตหลักสี่ กรุงเทพฯ เมื่อวันที่ 6 สิงหาคม 2563
*****************
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานเปิด “บรรยายการเผยแพร่ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564)”
วันจันทร์ที่ 3 เมษายน 2560
รองปลัดกระทรวงดิจิทัลฯ เป็นประธานเปิด “บรรยายการเผยแพร่ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564)”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานเปิดการบรรยาย “การเผยแพร่ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564)” โดยกระทรวงดิจิทัลเพื่อเศรษฐกิจและสังคม ได้ให้ความสําคัญกับการป้องกันและปราบปรามการทุจริตมาโดยตลอด มีนโยบายให้บุคลากรมุ่งมั่นที่จะปฏิบัติหน้าที่ด้วยความซื่อสัตย์ สุจริต รักษาผลประโยชน์ของประเทศชาติ ซึ่งศูนย์ปฏิบัติการต่อต้านการทุจริต (ศปท.) สํานักงานปลัดกระทรวงฯ ร่วมกับหน่วยงาน ในสังกัดฯ ได้จัดทําแผนปฏิบัติการป้องกันและปราบปรามการทุจริตและประพฤติมิชอบ ระยะ 5 ปี (พ.ศ.2560-2564) และแผนปฏิบัติการประจําปี พ.ศ.2560 เพื่อเป็นกลไกและกรอบแนวทางในการดําเนินการป้องกันและปราบปรามการทุจริตของหน่วยงาน ณ ห้องประชุม MDES ชั้น 9 สํานักงานปลัดกระทรวงฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ เมื่อวันที่ 30 มีนาคม 2560
*****************************
รัฐบาลไทย-ข่าวทำเนียบรัฐบาล-รพ.วังน้อย รพ.หนองแค พร้อมดูแลประชาชนเส้นทางหลัก ในช่วงเทศกาลปีใหม่
วันพฤหัสบดีที่ 26 ธันวาคม 2562
รพ.วังน้อย รพ.หนองแค พร้อมดูแลประชาชนเส้นทางหลัก ในช่วงเทศกาลปีใหม่
โรงพยาบาลวังน้อย จังหวัดพระนครศรีอยุธยา และโรงพยาบาลหนองแค จังหวัดสระบุรี พร้อมดูแลประชาชนที่ใช้เส้นทางหลักสู่ภาคอีสานและภาคเหนือ ช่วงเทศกาลปีใหม่ 2563 และร่วมรณรงค์ขับขี่ปลอดภัย ตั้งด่านชุมชน ด่านครอบครัว
โรงพยาบาลวังน้อย จังหวัดพระนครศรีอยุธยา และโรงพยาบาลหนองแค จังหวัดสระบุรี พร้อมดูแลประชาชนที่ใช้เส้นทางหลักสู่ภาคอีสานและภาคเหนือ ช่วงเทศกาลปีใหม่ 2563 และร่วมรณรงค์ขับขี่ปลอดภัย ตั้งด่านชุมชน ด่านครอบครัว
วันนี้ (26 ธันวาคม 2562) นายแพทย์ประพนธ์ ตั้งศรีเกียรติกุล คณะที่ปรึกษารัฐมนตรีว่าการกระทรวงสาธารณสุข ลงพื้นที่ให้กําลังใจเจ้าหน้าที่ผู้ปฏิบัติงานดูแลประชาชนช่วงเทศกาลปีใหม่ 2563 ที่โรงพยาบาลวังน้อย จังหวัดพระนครศรีอยุธยา โรงพยาบาลหนองแค จังหวัดสระบุรี ให้สัมภาษณ์ว่า ได้รับมอบหมายจากนายอุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ให้กําลังใจการปฏิบัติของเจ้าหน้าที่และความพร้อมของโรงพยาบาล พบว่า โรงพยาบาลทั้ง 2 แห่งเป็นโรงพยาบาลในเส้นทางหลักสู่ภาคอีสานและภาคเหนือ มีรถสัญจรจํานวนมากเสี่ยงเกิดอุบัติเหตุ ได้เตรียมความพร้อมทีมแพทย์ พยาบาล เจ้าหน้าที่ในห้องฉุกเฉิน มีศูนย์รับแจ้งเหตุและสั่งการ 1669 มีการสํารองเตียง เลือด เวชภัณฑ์ยาและอุปกรณ์การแพทย์ พร้อมให้บริการผู้ป่วยตลอด 24 ชั่วโมง
สําหรับโรงพยาบาลวังน้อยได้มีการประสานความร่วมมือกับภาคีเครือข่าย ซักซ้อม เตรียมพร้อมเครือข่าย EMS และอาสาสมัครมูลนิธิป่อเต็กตึ๊งในพื้นที่ สนับสนุนเวชภัณฑ์ให้หน่วยปฏิบัติการฉุกเฉินเบื้องต้น (FR)และมูลนิธิอาสากู้ภัย สําหรับในการช่วยเหลือเบื้องต้นก่อนรถกู้ชีพของโรงพยาบาลไปถึงที่เกิดเหตุ มีเครือข่าย EMS ครอบคลุมทุกพื้นที่ ได้แก่ ทีมกู้ชีพโรงพยาบาลวังน้อย อบต.ลําไทร อบต.พยอม เทศบาลตําบลลําตาเสา และอาสามูลนิธิป่อเต็กตึ๊ง ตั้งจุดบริการประชาชนบนถนนสายรอง จํานวน 9 จุด และตั้งด่านชุมชน จํานวน 68 หมู่บ้าน ครอบคลุมพื้นที่ 10 ตําบลของอําเภอวังน้อย เน้นในเรื่องการขับขี่ปลอดภัย ป้องปรามเรื่องเมาไม่ขับ การสวมหมวกนิรภัย
โรงพยาบาลหนองแค ได้ดําเนินการป้องกันการลดการเกิดอุบัติเหตุ โดยการรณรงค์โรงเรียนต้นแบบขับขี่ปลอดภัยในระดับมัธยมให้ครบ 100 เปอร์เซ็นต์ ขยายโรงงานต้นแบบขับขี่ปลอดภัย ตั้งเป้าปีละ 2 โรงงาน ประสานความร่วมมือคณะกรรมการพัฒนาคุณภาพชีวิตระดับอําเภอ (พชอ.) ค้นหาและแก้ไขเส้นทางจุดเสี่ยงในพื้นที่ 75 จุด เพื่อป้องกันการเกิดอุบัติเหตุ และร่วมบูรณาการการทํางานกับศูนย์ความปลอดภัยทางถนน ให้บริการจุดตรวจในพื้นที่หนองแค 3 จุด จุดบริการประชาชน 20 จุด และด่านชุมชน 181 ด่าน
ทั้งนี้ ข้อมูลผู้ประสบอุบัติเหตุจราจรในช่วงเทศกาลปีใหม่ 2562 ในพื้นที่อําเภอวังน้อย เกิดอุบัติเหตุจากถนนสายหลัก 26 ครั้ง ถนนสายรอง 31 ครั้ง ผู้บาดเจ็บในเขต 32 ราย นอกเขต 34 ราย ส่วนใหญ่เกิดอุบัติเหตุจากรถมอเตอร์ไซค์ 44 ครั้ง และข้อมูลผู้ประสบอุบัติเหตุจราจรจังหวัดสระบุรี เกิดอุบัติเหตุ 10 ราย บาดเจ็บต้องนอนพักรักษาในโรงพยาบาล 24 ราย บาดเจ็บเล็กน้อย 407 ราย พบเกิดอุบัติเหตุจราจรมากที่อําเภอหนองแค แก่งคอย และมวกเหล็ก ส่วนใหญ่มอเตอร์ไซค์ล้มเองบนถนนทางหลวงชนบท ดื่มสุรา ไม่สวมหมวกนิรภัยและขาดเข็มขัด
****************************** 26ธันวาคม 2562
รัฐบาลไทย-ข่าวทำเนียบรัฐบาล-รมว.ยุติธรรม พร้อมคณะ ลงพื้นที่ขนส่งหมอชิต รณรงค์กิจกรรม "ยุติธรรมสร้างสุข ฉลองเทศกาลปีใหม่ ปลอดภัยจากยาเสพติด"
วันอาทิตย์ที่ 29 ธันวาคม 2562
รมว.ยุติธรรม พร้อมคณะ ลงพื้นที่ขนส่งหมอชิต รณรงค์กิจกรรม "ยุติธรรมสร้างสุข ฉลองเทศกาลปีใหม่ ปลอดภัยจากยาเสพติด"
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมคณะ ลงพื้นที่ขนส่งหมอชิต รณรงค์กิจกรรม "ยุติธรรมสร้างสุข ฉลองเทศกาลปีใหม่ ปลอดภัยจากยาเสพติด"
ในวันเสาร์ที่ ๒๘ ธันวาคม ๒๕๖๒ เวลา ๑๘.๓๐ น. ณ บริเวณหน้าอาคารสถานีขนส่งผู้โดยสารกรุงเทพ (หมอชิต) นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์​ นิติกาญจนา​ ที่ปรึกษารัฐมนตรีว่าการกระทรวงยุติธรรม รองศาสตราจารย์ วีริศ อัมระปาล ที่ปรึกษารัฐมนตรีว่าการกระทรวงยุติธรรม (ด้านวิชาการ) นายนิยม เติมศรีสุข เลขาธิการ ป.ป.ส. นายวิชัย ไชยมงคล ที่ปรึกษาการป้องกันและปราบปรามยาเสพติด ผู้บริหารจากหน่วยงานในสังกัดกระทรวงยุติธรรม และพันตํารวจเอก กฤษฎางค์ จิตตรีพล ผกก.สน.บางซื่อ นายจิรศักดิ์เยาว์วัชสกุล กรรมการผู้จัดการใหญ่ บริษัท ขนส่ง จํากัด และผู้แทนจากกรมการขนส่งทางบก ร่วมรณรงค์เนื่องในกิจกรรม "ยุติธรรมสร้างสุข ฉลองเทศกาลปีใหม่ ปลอดภัยจากยาเสพติด" เพื่อเป็นการป้องปรามปัญหาในช่วงเทศกาลปีใหม่ พร้อมดําเนินการตรวจวัดแอลกอฮอล์และสารเสพติดในปัสสาวะของพนักงานขับรถโดยสาร เพื่อลดอัตราเสี่ยงต่อการเกิดอุบัติเหตุในช่วงเทศกาลปีใหม่ ๒๕๖๓ ที่มีผู้ใช้รถใช้ถนนเป็นจํานวนมาก รวมถึงเพื่อความปลอดภัยในชีวิตและทรัพย์สินของผู้ใช้รถใช้ถนนทุกท่าน พร้อมทั้งรณรงค์ประชาสัมพันธ์ให้กับผู้ที่จะเดินทางกลับภูมิลําเนาหรือท่องเที่ยว และป้องกันการตกเป็นเหยื่อของขบวนการลักลอบขนยาเสพติด
รัฐมนตรีว่าการกระทรวงยุติธรรม กล่าวว่า รัฐบาลมีความห่วงใยพี่น้องประชาชนที่ต้องเดินทางในช่วงเทศกาลปีใหม่ จึงสั่งให้ทุกหน่วยงานที่เกี่ยวข้องร่วมกันดูแลป้องกัน โดยสํานักงาน ป.ป.ส. กระทรวงยุติธรรม ได้ดําเนินการขับเคลื่อนมาตรการลดความต้องการใช้ยาเสพติด ช่วงเทศกาลปีใหม่ ประจําปี ๒๕๖๓ ตั้งแต่วันที่ ๑๖ ธันวาคม ๒๕๖๒ - ๕ มกราคม ๒๕๖๓ ทั้งในส่วนกลางและส่วนภูมิภาค โดยบูรณาการสร้างการรับรู้และความเข้าใจในกลุ่มผู้ประกอบการ สถานประกอบการ สถานบริการในพื้นที่ รวมทั้งการตั้งจุดตรวจสุ่มตรวจปัสสาวะผู้ขับขี่รถโดยสาร และผู้ใช้รถใช้ถนน พร้อมรณรงค์ไม่รับฝากสิ่งของจากผู้ไม่หวังดี ป้องกันการตกเป็นเหยื่อของขบวนการลักลอบขนยาเสพติด อีกทั้งดําเนินการจัดระเบียบสังคมร่วมกับ ตํารวจ ทหาร และฝ่ายปกครอง ปิดล้อมตรวจค้นหมู่บ้านแพร่ระบาดทั่วประเทศ
และจากการตรวจสารเสพติดผู้ขับขี่รถโดยสาร จํานวน ๑๖ ราย พบสารเสพติดประเภทเมทแอมเฟตามีน (ยาบ้า) จํานวน ๒ ราย จึงส่งตัวเข้ารับการบําบัด ซึ่งการตรวจปัสสาวะจากการใช้น้ํายาตรวจสอบได้ผลดีสามารถทราบผลการตรวจภายใน ๑ นาที และตรวจได้ทั้งยาบ้า ไอซ์ และกัญชา สําหรับการตรวจสอบหาสารเสพติดผู้ขับขี่รถโดยสารในลักษณะนี้มีที่หมอชิต ขนส่งสายใต้ และขนส่งเอกมัย ส่วนขากลับมีแผนจัดให้มีการตรวจที่ขนส่งจังหวัดเชียงใหม่ เชียงราย และลําปาง
ทั้งนี้ ฝากไปยังพี่น้องประชาชนอย่ารับฝากของจากคนแปลกหน้า เพื่อป้องกันการตกเป็นเหยื่อของขบวนการค้ายาเสพติด และขอความร่วมมือพี่น้องประชาชน ร่วมกันสอดส่องเป็นหูเป็นตา หากพบเห็นเบาะแสยาเสพติด สามารถแจ้งได้ที่สายด่วน ป.ป.ส. โทร. ๑๓๘๖ ตลอด ๒๔ ชั่วโมง
--------------------------------------------------
รัฐบาลไทย-ข่าวทำเนียบรัฐบาล-สธ.ประชุมทางไกลเตรียมความพร้อมด้านการแพทย์และสาธารณสุขรองรับงานพระราชพิธีถวายพระเพลิงพระบรมศพฯ
วันพฤหัสบดีที่ 19 ตุลาคม 2560
สธ.ประชุมทางไกลเตรียมความพร้อมด้านการแพทย์และสาธารณสุขรองรับงานพระราชพิธีถวายพระเพลิงพระบรมศพฯ
กระทรวงสาธารณสุข ประชุมวิดีโอทางไกลกับศูนย์ปฏิบัติการด้านการแพทย์และสาธารณสุขในส่วนภูมิภาคทั่วประเทศ ซักซ้อมความพร้อมทีมแพทย์และทีมจิตอาสาเฉพาะกิจด้านการแพทย์ ย้ํา รพ.สต.เตรียมความพร้อมดูแลประชาชนที่เข้าร่วมถวายดอกไม้จันทน์ในแต่ละอําเภอ
วันนี้ (19 ตุลาคม 2560) ที่กระทรวงสาธารณสุข จังหวัดนนทบุรี นายแพทย์โอภาส การย์กวินพงศ์ รองปลัดกระทรวงสาธารณสุข ในฐานะผู้บัญชาเหตุการณ์ศูนย์ปฏิบัติการด้านการแพทย์และสาธารณสุข (Operation Center : OC) กระทรวงสาธารณสุขส่วนกลาง ให้สัมภาษณ์ภายหลังประชุมวิดีโอทางไกลกับศูนย์ปฏิบัติการด้านการแพทย์และสาธารณสุขในส่วนภูมิภาคทั่วประเทศ ว่า นายแพทย์เจษฎา โชคดํารงสุข ปลัดกระทรวงสาธารณสุข ได้สั่งให้มีการซักซ้อมการเตรียมความพร้อมด้านการแพทย์สําหรับงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องจากขณะนี้ทุกจังหวัดได้สร้างพระเมรุมาศจําลอง และสร้างซุ้มถวายดอกไม้จันทน์ในทุกอําเภอ เพื่อให้ประชาชนได้ร่วมถวายดอกไม้จันทน์แสดงความอาลัยต่อพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยที่ไม่ต้องเดินทางมายังกรุงเทพ
นายแพทย์โอภาส กล่าวต่อว่า กระทรวงสาธารณสุข ได้ให้ทุกจังหวัดจัดบริการด้านการแพทย์และสาธารณสุขดูแลประชาชนให้เหมาะสมกับแต่ละพื้นที่ตามแผนที่วางไว้ เตรียมความพร้อมบุคลากรด้านการแพทย์ ยาเวชภัณฑ์ ทรัพยากรด้านการแพทย์ ทีมปฏิบัติการเช่น ทีมแพทย์ประจําจุดพระราชพิธี ทีมแพทย์ฉุกเฉิน ทีมสุขภาพจิต ทีมเฝ้าระวังสอบสวนโรค ทีมอนามัยสิ่งแวดล้อม การสํารองเตียงรับผู้ป่วย รถพยาบาล โรงพยาบาลรับ-ส่งต่อ และให้โรงพยาบาลส่งเสริมสุขภาพตําบล (รพ.สต.) จัดเจ้าหน้าที่ร่วมดูแลประชาชนที่ซุ้มถวายดอกไม้จันทน์ในทุกอําเภอ ทั้งนี้ ประชาชนอาจเกิดภาวะเศร้าโศกระหว่างร่วมแสดงความอาลัย และอาจมีการแสดงอาการทางร่างกายได้หลายอย่าง ดังนั้นจึงได้ให้ทุกจังหวัดจัดอบรมอาสาสมัครสาธารณสุข และจิตอาสาเฉพาะทางการแพทย์เพิ่มเติมในเรื่องการปฐมพยาบาลจิตใจ ให้บริการเชิงรุกค้นหาผู้ที่มีภาวะเสี่ยงเพื่อให้การดูแลทันที โดยใช้แนวทางเปลี่ยนความโศกเศร้าเป็นพลัง
สําหรับประชาชนที่จะเข้าร่วมงานพระราชพิธีฯ ขอให้เตรียมร่างกายให้พร้อม พักผ่อนให้เพียงพอ เตรียมหมวก ร่ม พัด อาหารแห้งและน้ําดื่มหรือภาชนะสําหรับเติมน้ํา ผู้ที่มีโรคประจําตัวให้พกยาประจําตัวไว้ตลอดเวลา ในกลุ่มผู้สูงอายุ เด็กเล็ก หรือผู้ที่เดินทางคนเดียว ขอให้เขียนชื่อ-สกุล ประวัติการแพ้ยาหรือโรคประจําตัว โรงพยาบาลที่รักษาประจํา หมายเลขโทรศัพท์ติดต่อญาติเก็บติดตัวไว้เสมอ เพื่อเป็นข้อมูลในการดูแลหากเจ็บป่วยฉุกเฉิน
รัฐบาลไทย-ข่าวทำเนียบรัฐบาล-พลเอกประยุทธ์ จันทร์โอชา นายกรัฐมนตรี ให้โอวาทฑูตพลังไทยในโครงการ "ไทยแลนด์ พาวิลเลียนแอมบาสเดอร์"
วันจันทร์ที่ 15 พฤษภาคม 2560
พลเอกประยุทธ์ จันทร์โอชา นายกรัฐมนตรี ให้โอวาทฑูตพลังไทยในโครงการ "ไทยแลนด์ พาวิลเลียนแอมบาสเดอร์"
พลเอกประยุทธ์ จันทร์โอชา นายกรัฐมนตรี ได้ให้โอวาทฑูตพลังไทยในโครงการ "ไทยแลนด์ พาวิลเลียนแอมบาสเดอร์" ก่อนไปปฏิบัติหน้าที่ตัวแทนประเทศไทย ในงาน Astana Expo 2017 ณ กรุงอัสตานา สาธารณรัฐคาซัคสถาน ระหว่างวันที่ 10 มิถุนายน ถึง 10 กันยายน 2560
พลเอกประยุทธ์ จันทร์โอชา นายกรัฐมนตรี ได้ให้โอวาทฑูตพลังไทยในโครงการ "ไทยแลนด์ พาวิลเลียนแอมบาสเดอร์" ก่อนไปปฏิบัติหน้าที่ตัวแทนประเทศไทย ในงาน Astana Expo 2017 ณ กรุงอัสตานา สาธารณรัฐคาซัคสถาน ระหว่างวันที่ 10 มิถุนายน ถึง 10 กันยายน 2560
โดยทูตพลังไทยทั้ง 10 คน เป็นเยาวชนที่มีความรู้ด้านภาษารัสเซีย คาซัค และภาษาอังกฤษ ที่ผ่านการคัดเลือกจากผู้สมัครกว่า 300 คน โดยก่อนหน้านี้ยังได้รับการติวเข้ม เพื่อเสริมความรู้เจาะลึกเรื่องพลังงานของประเทศไทย จากกูรูด้านพลังงานชั้นนําของเมืองไทยจากหน่วยงานภาครัฐและเอกชน อาทิ กระทรวงพลังงาน บมจ.การบินไทย กระทรวงพานิชย์ กระทรวงวัฒนธรรม กรมการพัฒนาชุมชน กฟผ. เป็นต้น พร้อมทั้งได้ศึกษาดูงานด้านการอนุรักษ์พลังงานและพลังงานชีวภาพต้นแบบ เพื่อนําความรู้ดังกล่าว ไปแสดงศัยภาพด้านพลังงานของไทยให้ทั่วโลกได้รับรู้
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 7/2560 พร้อมมีมติเห็นชอบยุทธศาสตร์การแก้ไขปัญหาให้แก่ผู้บริโภคด้านอสังหาริมทรัพย์อย่างยั่งยืน
วันพุธที่ 26 กรกฎาคม 2560
รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 7/2560 พร้อมมีมติเห็นชอบยุทธศาสตร์การแก้ไขปัญหาให้แก่ผู้บริโภคด้านอสังหาริมทรัพย์อย่างยั่งยืน
รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 7/2560 พร้อมมีมติเห็นชอบยุทธศาสตร์การแก้ไขปัญหาให้แก่ผู้บริโภคด้านอสังหาริมทรัพย์อย่างยั่งยืน
วันนี้ (26 กรกฎาคม 2560) เวลา 13.30 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 7/2560
ที่ประชุมได้พิจารณาและมีมติเห็นชอบการดําเนินคดีแก่ผู้ประกอบธุรกิจด้านอสังหาริมทรัพย์ จํานวน 19 เรื่อง ซึ่งส่วนใหญ่ผู้บริโภคมักได้รับความเดือดร้อนจากการซื้อห้องชุด และไม่ได้รับความเป็นธรรมหรือผู้ประกอบการมักไม่ปฏิบัติตามสัญญาที่ตกลงไว้กับผู้บริโภคธุรกิจด้านสินค้า พร้อมทั้งดําเนินคดีแก่ผู้ประกอบธุรกิจด้านสินค้าและบริการ จํานวน 6 เรื่อง อย่างจริงจัง
พร้อมกันนี้ ที่ประชุมได้พิจารณาและมีมติเห็นชอบข้อเสนอมาตรการเชิงป้องกัน ในการแก้ไขปัญหาให้แก่ผู้บริโภคด้านอสังหาริมทรัพย์ ซึ่งเสนอโดย นายทรงฤทธิ์ รัตนดิลก ณ ภูเก็ต ประธานอนุกรรมการกําหนดมาตรการเชิงป้องกันในการแก้ไขปัญหาให้แก่ผู้บริโภคด้านอสังหาริมทรัพย์ ประกอบด้วย 2 ยุทธศาสตร์ ได้แก่
ยุทธศาสตร์ที่ 1 การพัฒนากฎหมายที่เกี่ยวกับการกํากับดูแลผู้ประกอบธุรกิจด้านอสังหาริมทรัพย์ ซึ่งมีกลยุทธ์ด้านมาตรการแก้ไขเพิ่มเติมกฎหมายที่เกี่ยวข้องกับการประกอบธุรกิจอสังหาริมทรัพย์ พร้อมออกกฎหมายเฉพาะเพื่อกํากับดูแลเรื่องนี้โดยตรง
ยุทธศาสตร์ที่ 2 การบูรณาการเกี่ยวกับการกํากับดูแลผู้ประกอบธุรกิจด้านอสังหาริมทรัพย์ ซึ่งมีกลยุทธ์ 2 มาตรการประกอบด้วย มาตรการกําหนดตัวชี้วัด (บังคับ) ของหน่วยงานที่มีภาระเกี่ยวกับการกํากับดูแลการประกอบธุรกิจด้านอสังหาริมทรัพย์ ตลอดจนมาตรการที่เกี่ยวกับเครื่องมือในการแก้ไขปัญหาด้านอสังหาริมทรัพย์
นอกจากนี้ ที่ประชุมยังมีมติเห็นชอบเพิ่มเติมในการจัดทําคู่มือให้ความรู้แก่ผู้บริโภค โดยมอบหมายให้สํานักงานคณะกรรมการคุ้มครองผู้บริโภครวบรวมข้อมูล และปัญหาเกี่ยวกับอสังหาริมทรัพย์จากทุกภาคส่วนที่เกี่ยวข้อง เพื่อแจกจ่ายแก่ผู้บริโภค โดยนําไปวาง ณ สํานักงานที่ดิน สํานักงานเขต และสื่อออนไลน์ พร้อมแขวนไว้ในเว็บไซต์ของสํานักงานคณะกรรมการคุ้มครองผู้บริโภคด้วย รวมทั้งการลงพื้นที่ตรวจสอบโครงการต่าง ๆ โดยร่วมมือกับหน่วยงานภาครัฐที่เกี่ยวข้อง เช่น กรมที่ดิน กรมโยธาธิการและผังเมือง สํานักการโยธาสังกัดกรุงเทพมหานคร และองค์กรปกครองส่วนท้องถิ่น เพื่อออกตรวจสอบผู้ประกอบธุรกิจด้านอสังหาริมทรัพย์อย่างเคร่งครัด เพื่อให้การคุ้มครองผู้บริโภคด้านอสังหาริมทรัพย์สามารถตอบโจทย์ประชาชน ด้วยการบรรเทาความเดือดร้อนได้อย่างแท้จริงและเป็นรูปธรรมอีกด้วย
****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงมหาดไทยจัดประชุมติดตามเร่งรัดการใช้จ่ายงบประมาณรายจ่ายประจำปีงบประมาณ พ.ศ. 2561
วันพุธที่ 11 กรกฎาคม 2561
กระทรวงมหาดไทยจัดประชุมติดตามเร่งรัดการใช้จ่ายงบประมาณรายจ่ายประจําปีงบประมาณ พ.ศ. 2561
กระทรวงมหาดไทยจัดประชุมติดตามเร่งรัดการใช้จ่ายงบประมาณรายจ่ายประจําปีงบประมาณ พ.ศ. 2561
เมื่อวันที่ 10 กรกฎาคม 2561 นายนิสิต จันทร์สมวงศ์ รองปลัดกระทรวงมหาดไทย เป็นประธานในการประชุมคณะกรรมการติดตามเร่งรัดการใช้จ่ายงบประมาณรายจ่ายประจําปีงบประมาณ พ.ศ. 2561 ณ ห้องประชุมราชสีห์ เพื่อติดตามเร่งรัดการใช้จ่ายงบประมาณของกระทรวงมหาดไทยให้เป็นไปตามมาตรการเพิ่มประสิทธิภาพการใช้จ่ายงบประมาณรายจ่ายประจําปีงบประมาณ พ.ศ. 2561 ที่ได้กําหนดเป้าหมายการเบิกจ่ายงบประมาณภาพรวม ณ สิ้นสุดไตรมาสที่ 4 ที่ร้อยละ 96.00 รายจ่ายประจําร้อยละ 98.36 และรายจ่ายลงทุนร้อยละ 88.00
ในการประชุมดังกล่าวผู้แทนส่วนราชการและรัฐวิสาหกิจ ได้รายงานผลการดําเนินงานและการใช้จ่ายงบประมาณ พร้อมปัญหาอุปสรรค รวมทั้งหารือแนวทางการแก้ไขปัญหาเพื่อให้การดําเนินงานและการเบิกจ่ายงบประมาณเป็นไปตามเป้าหมายดังกล่าวต่อไป